لچہ: زانتاس
لچہ کار : لیاقت امین
ہما اِنت دانکہ اَنّیگ ءَ……….
ٹٹاتہ جمبرے ءَ آزمان ءِ دل
پتاتہ بیسہ ءِ چماں چڑکایے
گباریں بیتواری دُور سرتلّاں رچان اِنت
ہمااِنت دانکہ اَنّیگ ءَ …………
شپ ءَ سنگر یلہ داتہ چراگانی
نواہیں جنگل ءَ را دائمی ترسے پُلونچءَاِنت
ءُ نازین اِیت تہاری ءَ
ہمااِنت دانکہ اَنّیگ ءَ …………….
ما پُشت ءُ دیم پیداکیں
تہاری ءُ چڑکہ ءِ نیام ءَ رزّہ ے پَرک اِنت
ہمے بیسہ تسلاہے کِشیت
شہمیت………..
کدی ہوشام ءِ تلکاراں بہ سبزیت نمبے ءِ ارمان
کدی کوہنگ ءِ درچکانی رمیزاں ،
مانداریت تبدیں ایمانے
ہمااِنت دانکہ اَنّیگ ءَ …….. ………….
سگاریں وہد ءِ لنٹاں واد بَستہ
تنیگہ چول دریاءَ نہ پُرشتہ
……..زانتاس.. …. زانت آس…….